Jellicle Songs for Jellicle Cats/Hungarian

The Hungarian lyrics for "Jellicle Songs for Jellicle Cats", translated by Romhányi József for Budapest 1983.

Lyrics
 "Karminca dal"

Vaknak születsz e, mondd? Vaksi sötétben látsz? Királyt bámulni mersz, tetszik neked a trón.

Tudsz e harapni jól, úgy, hogy ebesdit játssz? Peckes délcegen jársz Éjjel csatangolón?

Mit a Karminca tud és Karminca bír, Karmincák tesznek Karminca mód Karminca akar, Karminca mer Karmincák tudnak Karminca mód

Hogyha fejjel zuhansz, mindig tappancsra érsz, Gyötör félsz, amíg élsz, hogyha villog az éj. Nyom se kell, sem egy jel, hogy te hazatalálj, Tudod, hogy kapaszkodj, hogy a Tejútra érj.

Mit a Karminca tud és Karminca bír, Karmincák tesznek Karminca mód Karminca akar, Karminca mer Karmincák tudnak Karminca mód, Karminca tud, s a Karminca mond

Raksz e seprűre nyerget, hogy repülj a dombra? Mondd, izgat a gyertya? A könyv meg a gong? Voltál nyájasan bősz, sanda sintérnél szolga? Voltál öregdiák égi pokolban, mondd? Tudsz e szerezni, mondd, éjjel konkrét zenét, Mit szellem hat át, s benne elszabadul? Tűröd úgy is, ha fáj, mások művészetét? Tudsz e feszülni úgy, mint a hegedűhúr?

Karmincák tesznek Karminca mód Karminca akar, Karminca mer Karmincák tudnak Karminca mód, Karminca tud, s a Karminca mond Karmincák tesznek Karminca mód

Tudok lengeni úgy, mint a lenge trapéz, Autó kerekén át ugrunk duplaszaltót Kúszunk falon és fán, hogyha kerget a vész, Sétány nekünk a cső, ingó hinta a drót

Karmincák tesznek Karminca mód Karminca akar, Karminca mer Karmincák tudnak Karminca mód, Karminca tud, s a Karminca mond Karmincák tesznek Karminca mód Karmincák tesznek Karminca mód Karmincák tesznek Karminca mód Karmincák tesznek Karminca mód

Tudsz e zengeni kardalt, ha magad vagy még Egy Rossini-kettőst, Strauss-keringő, ááááá És kandúrban fennen kivágni a C-t ááá Hogy visszhangtól zengnek a cseréptetõk Karminca cicc, mind Éjkirálynő Szférai nótánk egetverő,

Händel-dal zeng fel a Messiásból: Halleluja mily angyalin szól!

Ó, rejtelmes nagy istenség, E macskatraccsra nincs mentség, Harsog a Dóm tér, VIVÁT zeng, Éljen az ősi cirmosrend Fondor, bátor macskalény mind helyesli ezt,

Mit Karminca tesz és Karminca mer, Karmincák tesznek Karminca mód Karminca dalol Karminca dalt Karminca ifjú, Karminca vén Karmincán perdül Karminca tánc Karmincák tesznek Karminca mód

Karminca dalol Karminca dalt Karminca ifjú, Karminca vén Karmincán perdül Karminca tánc

Van becézett cicc és lenézett sicc Van bölcselő cicc és törtető sicc Akad kántori cicc, no meg látnoki sicc, Kétkedő cicc és kérkedõ sicc, Van ábrándos cicc és házsártos sicc Műértő cicc no meg hűsítő sicc, Átvitt értelmű cicc, kettőséletû sicc Van korszerű cicc és korcseszű sicc

Van haladó cicc, minden-tagadó sicc Apáca cicc és garázda sicc Szenvtelen cicc és szemtelen sicc

Karmincák tesznek Karminca mód Karmincák tesznek Karminca mód Karmincák tesznek Karminca mód Karmincák tud meg Karminca mond Karmincák tudnak Karminca mód

Ott egy ember csak áll! Némán tekinget rám! Hogy tréfálok csak, azzal mért gyanusítsz? Olyan ember talán nemis akad ma már, Aki nem tudja még mi a KARMINCA CICC!